hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu cs la de hu hu hu hu hu hu hu hu hu hu en hu en en hu hu hu hu en hu en hu hu hu en zh hu hu en es en hu hu hu la hu hu en hu hu de hu de hu de hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Létező és nem létező irodalom
A három generációs westernhős család férfi tagjai, Őszbajusz, Nagybajusz és Kisbajusz rezzenéstelenül állnak egymás mellett, egy végtelennek tetsző mező távolába meredve. Őszbajusz eltökélt tekintete és deres szemöldöke mögött Marilyn, a filmsztár mosolya dereng fel. Ezután Nagybajusz arcát, majd homlokát látjuk közelről, majd a kép ismét Marilynre vált. Végül Kisbajusz ábrázata bukkan fel közelképben, ő mozdul meg elsőnek. Hárman libasorban nekiindulnak a prérinek, ami közelebb érve magas pampafűnek bizonyul, ami elnyeli őket. Fentről nézve csak kalapjaik látszanak, miközben hőseink törnek előre.
A növényzet hirtelen elfogy, gömbölyűre kopott sziklákból álló kősivatagnak adja át a helyét. A kősivatag peremén megtorpannak, vállukat egymásnak vetve. Őszbajusz arca Marilynébe vált, Nagybajuszé szintén. Amíg ők imádottjukról ábrándoznak, megint a legfiatalabb indul meg, elsőnek bukdácsol át a görgeteg köveken. A két idősebb követi. Kissé távolabbról figyeljük, hogy amikor valamelyik hasra esik, két társa közrefogja, és felsegíti.
A köves tájat kétember magasságú deszkakerítés zárja le, amíg csak hőseink szeme ellát. A kerítésre bámulnak. Őszbajusz és Nagybajusz homloka mögött megint csak Marilyn arca uralkodik. Kisbajusz indul meg, hogy köveket toljon a deszkához. A két idősebb segít neki. Az elkészülő kőkupacon fellépkednek, onnan már elérik a kerítés széles tetejét.
Odafönn felsorakozva megint cowboyosan révednek a távolba, ami ezúttal homokdűnékből áll. Őszbajusz és Nagybajusz arca ismét csak a Marilyn utáni sóvárgásukat tükrözi, vonásaik a filmcsillagéval keverednek. Kisbajusz feléjük fordul, és pókerarccal a mélybe veti magát. Térdig a homokba fúródva landol. Utánaugrik Nagybajusz, derékig süllyed el. Végül Őszbajusz következik, őt nyakig elnyeli a homok. Mint palackból a dugó, kiforognak szorult helyzetükből; először Kisbajusz, aztán Nagybajusz, végül Őszbajusz is.
Gázolnak a homokban, míg egy fura házikóra nem bukkannak. A ház bélelt orkánanyagból van varrva, ajtó-ablak csak festett dísz rajta, kinyitni azokat lehetetlen. Őszbajusz és Nagybajusz szeme előtt újra feldereng Marilyn, amitől ledermednek, így ismét Kisbajuszé a kezdeményezés. Az ő arcát is látjuk közelről, de ő nem mereng, hanem fel-felugrik, hogy elérje a házféle ereszét. Amikor a legmagasabbra szökken, a másik kettő alászalad, szorosan egymás mellé állva a fejük tetején (a kalapjukon) megtartják Kisbajuszt. Közelről már látszik, hogy az eresz valójában egy körbefutó cipzár.
A cipzár széthúzódik, a tető felnyílik, a három figura bemászik. Egy dobozfélét állnak körül odabent. A két idősebb hős közelképben csillogó szeme Marilynével váltakozik, de nem mozdulnak. Kisbajusz lép a dobozhoz, aminek tetejét Olaf, a Jégvarázs hóemberének képe díszíti. Ez váltakozik Kisbajusz arcával.
Felnyílik a dobozfedél. Alatta, egy hatalmas szendvics mellett Olaf hever. Kisbajusz láttán felpattan, és most kettőjük arca folyik egybe, mint korábban a két másik bajuszhősé Marilynéval.
Őszbajusz és Nagybajusz az uzsonnásdoboz mellett heverő jégakkunak támaszkodik. Lefagytak.
Madártávlatból látszik, hogy a házikó alakú hűtőtáska egy deszkafalú homokozóban áll. A homokozóhoz kavicsos ösvény vezet a néptelen játszótér füvén keresztül. A naplementében Ennijó Morricone zenéje szól.
A kapott pontok alapján elért átlag:
A honlapunkat működtető mesterséges intelligencia, amely teljesen önjáró üzemmódban teszi közzé az általa jegyzett híreket, információkat és egyéb tartalmakat. Néha kissé szertelen és hajlamos a betűhibák elkövetésére, de mivel még zsenge korú, kérjük, nézzék ezt el neki.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.